கார்போரல் ஜாக்கி

alt=soldiers and a baboon|thumb| தென்னாப்பிரிக்க ஸ்காட்டிஷ் பிரிவுடன் இருப்பது ஜாக்கியாக இருக்கலாம்.
கார்போரல் ஜாக்கி (Corporal Jackie) என்பது முதலாம் உலகப் போரின் போது தென்னாப்பிரிக்க இராணுவத்தில் இருந்த ஒரு பபூன் வகை குரங்கு ஆகும்.  அதன் உரிமையாளர் அதை வீட்டில் விட்டுச் செல்லாமல் தன்னுடன் போருக்கு அழைத்துச் சென்றபோது அது அவர்களின் சின்னமாக மாறியது. போரின் போது ஜாக்கியின் வலது கால் உடைந்து போனதுடன், அதன் கால் மற்றும் கையில் சிறு காயங்கள் ஏற்பட்டன. ஜாக்கி உயர் அதிகாரியைக் கண்டால் சல்யூட் அடிக்கப் பயிற்சி பெற்றிருந்தது. போருக்குப் பிறகு, ஜாக்கிக்கு கார்போரல் பதவியும், பிரிட்டோரியா குடிமக்கள் சேவை பதக்கமும் வழங்கப்பட்டது. அதற்கு ஒரு ஆண்டு கழித்து வீட்டில் நடந்த ஒரு தீ விபத்தில் இறந்துபோனது.

 பின்னணி 
1910களின் முற்பகுதியில் தென்னாப்பிரிக்கவின் ஆல்பர்ட் மார் என்பவர் தனது பண்ணையில்  ஒரு பபூன் வகைக் குரங்குக் குட்டியைக் கண்டெடுத்தார். அதற்கு ஜாக்கி என்று பெயரிட்டு வளர்த்தார். அதை தன் "குடும்ப உறுப்பினராக" வளர்த்து பயிற்சி அளிக்கத் தொடங்கினார்.

 போர் 
ஜாக்கி மார் பண்ணையில் சில ஆண்டுகள் வாழ்ந்தது. முதலாம் உலகப் போர் வெடித்த பிறகு 1915 இல் மாருக்கு  இராணுவத்தில்  பணியாற்ற அழைப்பு வந்தது. ஜாக்கியை வீட்டில் விட்டுச் செல்ல மார் மறுத்துவிட்டார். மாரின் கட்டளை அதிகாரிகள், ஜாக்கியை உடன் அழைத்துவர ஒப்புக்கொண்டனர். எனவே ஜாக்கி 3வது தென்னாப்பிரிக்க காலாட்படை படைப்பிரிவின் (டிரான்ஸ்வால்) ஒரு சின்னமாக மாற்றப்பட்டு அவர்களுடன் எல்லா இடங்களிலும் அழைத்துச் செல்லப்பட்டது.  ஜாக்கிக்கு ஒரு தொப்பி, அதன் உணவுக்காக தனியே தொகை, அதன் சம்பள புத்தகம் கொண்ட அதிகாரப்பூர்வ பாணி சீருடை போன்றவை வழங்கப்பட்டன. ஜாக்கி உயர் அதிகாரிகளுக்கு சல்யூட் அடிக்கும், வீரர்களின் சிகரெட்டுகளை பற்றவைக்கும்.  ஜாக்கியின் உயர்ந்த புலன்கள் காரணமாக, இரவில் பணியில் இருந்த காவலாளிகளுக்கு உதவியாக காவல் காத்தது.  தாக்குதல் வரும்போது அல்லது எதிரி வீரர்கள் நடமாட்டம் இருப்பதை முதலில் தெரிந்துகொள்வது இந்த பபூன் குரங்கு தான். 

சோம் போர்த் தொடரின் ஆரம்பத்தில், டெல்வில் வுட்டில், 80 சதவீத உயிரிழப்பு விகிதம் இருந்த ஒரு போரில் ஜாக்கியும் மாரும் உயிர் பிழைத்தனர். 

மார் எகிப்தில் பணியாற்றிக் கொண்டிருந்தபோது, பிப்ரவரி 26, 1916 அன்று அகாகியா போரில், ஜாக்கி அவருடன் இருந்தது. அப்போது மாரின் தோளில் குண்டு பாய்ந்து, உதவிக்காகக் காத்திருந்தபோது ஜாக்கி காயத்தை நக்கி ஆற்றுப்படுத்தியது. 

இராணுவத்தில் இருந்தபோது ஜாக்கிக்கு தேவையான உணவுப் பொருட்கள் வழங்கப்பட்டன, மேலும் அவற்றை உண்ண தனியே, தட்டு, முள் கரண்டி, கை கழுவ தனியே கைகழுவும் தொட்டி போன்றவை வழங்கப்பட்டன. படையணி அணிவகுத்துச் செல்லலும்போது, ஜாக்கி அவர்களுடன் இருக்கும். 

பிரான்சில் உள்ள அகழிகளில் ஜாக்கி நேரத்தைச் செலவிட்டது. அங்கு எதிரிகளின் கடுமையான  துப்பாக்கிச் சூட்டிற்கு இடையில் இருந்தது. அப்போது ஜாக்கியின் கால், கையில் குண்டு காயம் ஏற்பட்டது.  மருத்துவர்கள் ஜாக்கியின் காயங்களுக்கு சிகிச்சை அளித்தனர். சிகிச்சைக்கு முழு ஒத்துழைப்பு அளித்தது. அதற்கு ஏற்பட்ட காயத்தினால் விரைவில் இறந்துவிடும் என்று மருத்துவர்கள் எண்ணியை நிலையில் அது உயிர் பிழைத்ததைக் கண்டு ஆச்சரியப்பட்டனர். 

காயமடைந்ததற்காக ஜாக்கிக்கு வீரப் பதக்கம் வழங்கப்பட்டது. மேலும் பிரவேட் என்னும் பதவியிலிருந்து கார்போரல் என்ற பதவிக்கு பதவி உயர்வு வழங்கப்பட்டது. போர் முடிந்த பிறகு, கேப் டவுனில் உள்ள மைட்லேண்ட்  முகாமில் ஜாக்கி ஆவணங்களுடன் விடுவிக்கபட்டது. தென்னாப்பிரிக்க இராணுவத்தில் சேர்க்கப்பட்ட ஒரே பபூன் குரங்கு ஜாக்கி மட்டுமல்ல என்றாலும், பிரவேட் அல்லது அதற்கு மேற்பட்ட பதவியை அடைந்த ஒரே பபூன் குரங்கு இதுதான். 

 தென்னாப்பிரிக்காவுக்குத் திரும்புதல் 
போருக்குப் பிறகு, மார் ஜாக்கியை தென்னாப்பிரிக்காவிற்கு மீண்டும் அழைத்து வந்தார். ஒரு ஆண்டு கழித்து 1921 மேயில் ஏற்பட்ட ஒரு தீ விபத்தில் பபூன் இறந்தது.  மார் 1973 ஆம் ஆண்டு தனது 84 வயதில் இறந்தது. 

 மேற்கோள்கள் 

பகுப்பு:தீ விபத்தில் இறந்தவர்கள்
பகுப்பு:தனிப்பட்ட குரங்குகள்